Henrieta Moravčíková

Prof. Dr. Ing. arch. Henrieta Moravčíková (* 2. november 1963, Bratislava) je slovenská teoretička architektúry. V roku 1987 absolvovala Fakultu architektúry Slovenskej vysokej školy technickej v Bratislave. V roku 2006 bola habilitovaná na docentku a v roku 2014 na profesorku.

 Štúdium a prax 
Začala sa venovať teórii, výskumu a publikačnej činnosti najmä modernej a o súčasnej architektúre. V 90. rokoch 20. storočia sa venovala publikačnej činnosti a reflexii súčasných architektov (Branislav Somora, architekti Bogár – Králik – Urban, Ľubomír Závodný).

Od roku 2014 je profesorkou na Fakulte architektúry Slovenskej technickej univerzity. Venuje sa teórii, histórii a kritike architektúry 20. a 21. storočia. Je editorkou a členkou redakčnej rady vedeckého časopisu Architektúra & Urbanizmus. V rokoch 1997 až 2009 bola šéfredaktorkou mesačníka Arch o architektúre a inej kultúre. Od roku 2000 pôsobí ako predsedkyňa slovenskej pracovnej skupiny DOCOMOMO – medzinárodnej organizácie na výskum a ochranu modernej architektúry.

Publikovala niekoľko monografií, desiatky štúdií a kritík o architektúre 20. a 21. storočia. Pripravila viacero domácich i zahraničných architektonických výstav. Je spoluautorkou (s Matúšom Dullom) rozsiahlej knižnej publikácie Architektúra Slovenska v 20. storočí (Slovart 2002) a zostavovateľkou prvej súhrnnej monografie o slovenskej architektúre Architektúra na Slovensku: stručné dejiny (Slovart 2005).

Spolupracovala s Matúšom Dullom na dokumentárnom filme Ladislava Kaboša o modernej architektúre na Slovensku, ktorý vyrobila Slovenská televízia v roku 2008. Je dvojnásobnou nositeľkou Ceny literárneho fondu a dvojnásobnou laureátkou Ceny Martina Kusého za teoretické dielo v oblasti architektúry. V roku 2014 vydala svoj obsiahly výskum o dovtedy neznámom architektovi v knižnej podobe pod názvom Friedrich Weinwurm – Architekt/Architect (vyd. Slovart). Kde interpretuje dielo architekta a osvetľuje dosiaľ neznáme skutočnosti súvisiace s jeho prácou. Nechýba ani porovnanie Weinwurmovho diela s dobovými architektonickými prejavmi miestnej a medzinárodnej scény a jeho začlenenie v kontexte domácej aj širšej európskej architektonickej situácie. Na základe svojho publikovaného výskumu pripravila v roku 2018 (spolu s D. Haberlandom) samostatnú výstavu Friedrich Weinwurm: Nová cesta v priestoroch Slovenskej národnej galérie v Bratislave. Výstava pripomenula dielo a architektúru Friedricha Weinwurma (18851942), najvýznamnejšieho predstaviteľa architektonickej avantgardy na Slovensku.

Je manželkou architekta Ing. arch. Petra Moravčíka (PMArchitekti).

 Bibliografia (výber) 
 MELVIN, Jeremy. -izmy: ako porozumieť architektúre. Přeložil Henrieta MORAVČÍKOVÁ. Bratislava: Slovart, 2006. ISBN 8080851344
 MORAVČÍKOVÁ, Henrieta a Alexandra KUSÁ. Architekt Friedrich Weinwurm: Nová cesta: Slovenská národná galéria, Bratislava 2017 : 25.1.2018-20.5.2018. Přeložil Martin THARP. Bratislava: Slovenská národná galéria, 2017. ISBN 9788080592097
 MORAVČÍKOVÁ, Henrieta. Nová slovenská architektúra: výber z prác 1999-2009. Přeložil Peter ELIÁŠ, přeložil Emma ELIÁŠOVÁ. Bratislav: Slovart, c2009. ISBN 9788080858711.
 MORAVČÍKOVÁ, Henrieta a Viera DLHÁŇOVÁ. Divadelná architektúra na Slovensku: [od zložitých mestských budov k monofunkčným divadlám a späť]. Bratislava: Divadelný ústav, c2011. Slovenské divadlo. ISBN 9788089369355.
 MORAVČÍKOVÁ, Henrieta a Soňa ŠČEPÁNOVÁ. Bratislava atlas of mass housing: [welcome to prefab story!]. Přeložil Martin THARP. Bratislava: Slovart, 2011. ISBN 9788055604787.
 MORAVČÍKOVÁ, Henrieta. Friedrich Weinwurm: architekt. Přeložil Martin THARP. Bratislava: Slovart, 2014. ISBN 9788055611587.
 DULLA, Matúš a Henrieta MORAVČÍKOVÁ. Architektúra Slovenska v 20. storočí. Přeložil Karol BLIŽNÁK. Bratislava: Slovart, 2002. ISBN 8071456845.
 DULLA, Matúš. Architektúra na Slovensku: stručné dejiny. Bratislava: Slovart, 2005. ISBN 8080850798.
 MORAVČÍKOVÁ, Henrieta. Moderné a/alebo totalitné v architektúre 20. storočia na Slovensku: (pre)myslieť architektúru. Přeložil Martin THARP. Bratislava: Slovart, c2013. ISBN 9788055610566.
 MORAVČÍKOVÁ, Henrieta Hammer. Architekt Albert Rybarčák. Bratislava: Meritum, 1995. ISBN 8088791081.
 MORAVČÍKOVÁ, Henrieta Hammer. Architekt Branislav Somora. Bratislava: Meritum, 1996. ISBN 8088791154.
 MORAVČÍKOVÁ, Henrieta Hammer. Architekti Albert Mikovíny a Martin Somora. Bratislava: Meritum, 1996. ISBN 808879112X.
 MORAVČÍKOVÁ, Henrieta Hammer. Architekti Bogár, Králik, Urban. Bratislava: Meritum, 1995. ISBN 8088791022.
 MORAVČÍKOVÁ, Henrieta H. Architekt Ľubomír Závodný. Přeložil Karol BLIŽNÁK. Bratislava: Meritum, 1998. Súčasní slovenskí architekti. ISBN 8088791243.
 DULLA, Matúš. Kto je kto v architektúre na Slovensku: Architektúra, urbanizmus, interiérová tvorba, interiérový design, výstavníctvo. Bratislava: Informačné stredisko architektúry Spolku architektov Slovenska, 1995. ISBN 8088791006.

 Referencie 

 Externé odkazy 
 prof. Dr. Ing. arch. Henrieta Moravčíková – profesijný životopis na webe Slovenskej akadémie vied
 prof. Dr. Ing. arch. Henrieta Moravčíková – profil na webe Slovenskej technickej univerzity
 Diela Henriety Moravčíkovej v súbornom katalógu Slovenskej národnej knižnice

Kategória:Slovenskí architekti
Kategória:Slovenskí univerzitní profesori
Kategória:Pracovníci Slovenskej akadémie vied
Kategória:Vyučujúci na Fakulte architektúry Slovenskej technickej univerzity v Bratislave
Kategória:Absolventi Fakulty architektúry Slovenskej technickej univerzity v Bratislave
Kategória:Osobnosti z Bratislavy
Kategória:Držitelia Krištáľového krídla
Kategória:Riadni členovia Učenej spoločnosti Slovenska